|  |
| --- |
|  |
|  |
|  |
|  |

**DOKUMENTACIJA O NABAVI**

OTVORENI POSTUPAK JAVNE NABAVE MALE VRIJEDNOSTI

**ZAMJENA POKROVA SKLADIŠTA**

**HALE S2, ŠKRLJEVO - RIJEKA**

**Evidencijski broj nabave:**

**07/2017/E-MV**

lipanj 2017.

**SADRŽAJ:**

[1. OPĆI PODACI 1](#_Toc485650065)

[1.1. Općenito 1](#_Toc485650066)

[1.2. Podaci o Naručitelju 1](#_Toc485650067)

[1.3. Osoba koja je zadužena za pružanje inf. u vezi s dokument. o nabavi i način komunikacije: 1](#_Toc485650068)

[1.4. Evidencijski broj nabave 2](#_Toc485650069)

[1.5. Popis gospodarskih subjekata s kojima je naručitelj u sukobu interesa 2](#_Toc485650070)

[1.6. Vrsta postupka nabave 2](#_Toc485650071)

[1.7. Procijenjena vrijednost nabave 2](#_Toc485650072)

[1.8. Vrsta ugovora o javnoj nabavi 3](#_Toc485650073)

[1.9. Navod sklapa li se ugovor o javnoj nabavi ili okvirni sporazum 3](#_Toc485650074)

[1.10. Navod provodi li se elektronička dražba 3](#_Toc485650075)

[2. PODACI O PREDMETU NABAVE 3](#_Toc485650076)

[2.1. Opis predmeta nabave 3](#_Toc485650077)

[2.2. CPV oznaka: 45454000-4 –Radovi na rekonstrukciji (ostali građevinski radovi). 4](#_Toc485650078)

[2.3. Opis i oznaka grupa predmeta nabave, ako je predmet nabave podijeljen na grupe 4](#_Toc485650079)

[2.4. Količina predmeta nabave i tehničke specifikacije 4](#_Toc485650080)

[2.5. Troškovnik 4](#_Toc485650081)

[2.6. Mjesto izvođenja radova 5](#_Toc485650082)

[2.7. Rok početka i rok završetak izvođenja radova 5](#_Toc485650083)

[3. KRITERIJ ZA KVALITATIVNI ODABIR GOSPODARSKOG SUBJEKTA 5](#_Toc485650084)

[3.1. Osnove za isključenje gospodarskog subjekta 5](#_Toc485650085)

[3.2. Odredbe o samokorigiranju 9](#_Toc485650086)

[4. Kriterij za odabir gosp. subjekta ( uvjeti sposobnosti ) 10](#_Toc485650087)

[4.1. Sposobnost za obavljanje profesionalne djelatnosti 10](#_Toc485650088)

[4.2. Tehnička i stručna sposobnost 11](#_Toc485650089)

[5. NAČIN DOKAZIVANJA KRITERIJA ZA KVALITATIVNI ODABIR 15](#_Toc485650090)

[5.1. Uvodne napomene 15](#_Toc485650091)

[5.2. Provjera ponuditelja 16](#_Toc485650092)

[5.3. Vrsta, sredstvo i uvjeti jamstva 16](#_Toc485650093)

[6. Podaci o ponudi (sadržaj, način izrade i način dostave ponude) 19](#_Toc485650096)

[6.1. Sadržaj ponude u elektroničnom obliku 19](#_Toc485650097)

[6.2. Elektronička dostava ponuda 20](#_Toc485650098)

[6.3. Način dostave jamstva za ozbiljnost ponude 21](#_Toc485650099)

[6.4. Dopustivost varijanti ponuda 21](#_Toc485650101)

[6.5. Način određivanja i promjene cijene ponude 21](#_Toc485650102)

[6.6. Rok, način i uvjeti plaćanja 22](#_Toc485650103)

[6.7. Kriterij za odabir ponude 23](#_Toc485650104)

[6.8. Jezik i pismo ponude 23](#_Toc485650105)

[6.9. Rok valjanosti ponude 23](#_Toc485650106)

[6.10. Zajednica ponuditelja 23](#_Toc485650107)

[6.11. Podugovaratelji 24](#_Toc485650108)

[6.12. Datum, vrijeme i mjesto dostave ponuda i otvaranja ponuda 24](#_Toc485650109)

[6.13. Rok za donošenje odluke o odabiru 25](#_Toc485650110)

[6.14. Tajnost podataka 25](#_Toc485650111)

[6.15. Upotpunjavanje ili dostava nužnih informacija ili dokumentacije 25](#_Toc485650112)

[6.16. Naziv i adresa žalbenog tijela te podatak o roku za izjavljivanje 25](#_Toc485650113)

[6.17. Primjena propisa 26](#_Toc485650114)

[6.18. Posebni i ostali uvjeti za izvršenje ugovora.................................................................... 26](#_Toc485650115)

# OPĆI PODACI

## Općenito

Sukladno odredbama članka 200. Zakona o javnoj nabavi (NN 120/16– u daljnjem tekstu: ZJN 2016.) i članku 2. stavak 2. i 3. Uredbe o načinu izrade i postupanju s Dokumentacijom o nabavi i ponudama (NN 10/12), sastavlja se Dokumentacija o nabavi.

Dokumentacija o nabavi sadrži uz podatke iz Poziva o nadmetanju i dodatne podatke potrebne za izradu ponude.

Ponuditelj treba proučiti sve upute, izjave, obrasce i ostale pojedinosti iz Dokumentacije o nabavi.

Naručitelj je cjelokupnu Dokumentaciju o nabavi izradio na hrvatskom jeziku i latiničnom pismu. U dokumentaciji o nabavi su korišteni neki stručni izrazi na engleskom jeziku, za koje Naručitelj nije naveo prijevod na hrvatski jezik budući da navedeni izrazi imaju međunarodnu i višejezičnu primjenu te za iste nema adekvatan prijevod na hrvatski jezik.

Ponuditelji se obvezuju svoje ponude, zajedno s pripadajućom dokumentacijom, izraditi na hrvatskom jeziku i latiničnom pismu. Ako su neki od dijelova ponude traženih dokumentacijom o nabavi na nekom od stranih jezika ponuditelj je dužan uz navedeni dokument na stranom jeziku dostaviti i prijevod na hrvatski jezik navedenog dokumenta izvršen po ovlaštenom sudskom tumaču.

Prijevod dokumenata izvršen po ovlaštenom sudskom tumaču mora sadržavati i Potvrdu ovlaštenog sudskog tumača kojom se potvrđuje da prijevod potpuno odgovara izvorniku sastavljenom na stranom jeziku, temeljem članka 19. Pravilnika o stalnim sudskim tumačima (Narodne novine, broj 88/08 i 119/08).

## Podaci o Naručitelju

Naziv i sjedište naručitelja: Ministarstvo gospodarstva – Ravnateljstvo za robne zalihe, Zagreb, Ulica grada Vukovara 78

OIB:22413472900, MBS: 2831074

Broj telefona.: +385-1/6106-130

Broj telefaksa: +385-1/6109-132

Internetska adresa: [www.mingo.hr](http://www.mingo.hr)

Porezni identifikacijski broj: HR 22413472900

## Osoba koja je zadužena za pružanje informacija u vezi s dokumentacijom o nabavi i način komunikacije:

Osobe koje su zadužene za komunikaciju:

**Dijana Borković**

tel.: ++385/1/6106-778 telefaks:++385/1/6109-132

e-mail: [dijana.borkovic@mingo.hr](mailto:dijana.borkovic@mingo.hr)

**Marijan Vorih**

tel.: ++385/1/6106-780, telefaks:+385/1/6109-132

e-mail: [marijan.vorih@mingo.hr](mailto:marijan.vorih@mingo.hr)

Naručitelj i gospodarski subjekti, u ovom postupku javne nabave komuniciraju i razmjenjuju podatke elektroničkim sredstvima komunikacije.

Iznimno u skladu s člankom 63. ZJN 2016., naručitelj i gospodarski subjekti mogu komunicirati usmenim putem ako se ta komunikacija ne odnosi na ključne elemente postupka javne nabave, pod uvjetom da je njezin sadržaj u zadovoljavajućoj mjeri dokumentiran. Ključni elementi postupka javne nabave uključuju dokumentaciju o nabavi i ponude. Usmena komunikacija s ponuditeljima koja bi mogla znatno utjecati na sadržaj i ocjenu ponuda mora biti u zadovoljavajućoj mjeri i na prikladan način dokumentirana, primjerice sastavljanjem pisanih bilješki ili zapisnika, audiosnimki ili sažetaka glavnih elemenata komunikacije i slično.

**Zainteresirani gospodarski subjekti zahtjeve za dodatne informacije, objašnjenja ili izmjene u vezi s dokumentacijom o nabavi, Naručitelju dostavljaju elektroničkim sredstvima komunikacije, odnosno:**

* **putem Elektroničkog oglasnika javne nabave Republike Hrvatske (EOJN) ili**
* **elektroničkom poštom.**

Upute za dostavljanje navedenih zahtjeva za dodatnim informacijama, objašnjenjem ili izmjenom u vezi s dokumentacijom o nabavi nalaze se na stranicama [www.eojn.nn.hr](http://www.eojn.nn.hr).

Komunikacija i svaka druga razmjena informacija/podataka između naručitelja i gospodarskih subjekata obavlja se isključivo na hrvatskom jeziku putem EOJN ili elektroničkom poštom, osim zahtjeva za obilazak lokacije putem e-maila s osobama Naručitelja navedenih za komunikaciju.

## Evidencijski broj nabave

07/2017/E-MV

## Popis gospodarskih subjekata s kojima je naručitelj u sukobu interesa

Sukladno članku 80. ZJN 2016., a vezano uz odredbe članaka 76 . i 77. ZJN 2016. i sprječavanje sukoba interesa, Naručitelj ne smije sklapati ugovore o javnoj nabavi kao ni okvirne sporazume sa sljedećim gospodarskim subjektima (u svojstvu ponuditelja, člana zajednice gospodarskih subjekata i podugovaratelja odabranom ponuditelju):

Temeljem članka 76. ZJN 2016., Naručitelj je u sukobu interesa s gospodarskim subjektima:

1. BENEDIKT TRADE d.o.o. SVIRČE, OIB: 78947762982„

Naručitelj ne smije sklapati ugovore o javnoj nabavi s navedenim gospodarskim subjektima u svojstvu ponuditelja, člana zajednice ponuditelja, ili podizvoditelja odabranom ponuditelju.

## Vrsta postupka nabave

Otvoreni postupak nabave.

## Procijenjena vrijednost nabave

Procijenjena vrijednost nabave iznosi **2.200.000,00** kuna bez PDV-a.

## Vrsta ugovora o javnoj nabavi

Cilj ovog postupka je sklapanje ugovora o javnoj nabavi radova čiji je predmet izvođenje radova navedenih u troškovniku koji čini sastavni dio ove dokumentacije za nadmetanje.

## Navod sklapa li se ugovor o javnoj nabavi ili okvirni sporazum

Naručitelj provodi postupak javne nabave s ciljem odabira gospodarskog subjekta za sklapanje ugovora o javnoj nabavi radova.

Ugovorne strane sklopiti će ugovor o javnoj nabavi radova u pisanom obliku u roku od 30 dana od dana izvršnosti odluke o odabiru.

## Navod provodi li se elektronička dražba

Elektronička dražba se neće provoditi.

# PODACI O PREDMETU NABAVE

## Opis predmeta nabave

**Opis predmeta nabave**

Predmet nabave je izvođenje radova na zamjeni pokrova skladišne hale S2, Škrljevo- Rijeka.

Predmet nabave je detaljno opisan u Projektnoj dokumentaciji tvrtke EKO-PLAN d.o.o., Dragutina Albrechta 30, Zagreb koju je izradio projektant Davor Plenković, dip.ing.građ. i u Troškovniku, koji se nalazi u prilogu ove Dokumentacije o nabavi i čini njezin sastavni dio.

Projektna dokumentacija predmetnih radova dostupna je za preuzimanje putem stranica Naručitelja: <http://www.mingo.hr/> , (Robne zalihe).

Za sve radove treba primjenjivati važeće tehničke propise, građevinske norme, a upotrijebljeni materijal koji ponuditelj dobavlja i ugrađuje mora odgovarati pozitivnim hrvatskim normama prema troškovniku radova koji je sastavni dio ove dokumentacije.

Ponuditelj ne smije mijenjati opise predmeta nabave navedene u Troškovniku kao niti dopisivati stupce niti na bilo koji način mijenjati sadržaj Troškovnika. Ponuđeni radovi moraju u cijelosti zadovoljiti sve tražene uvjete iz opisa predmeta nabave te iz detaljne specifikacije navedene u Troškovnicima.

Za sve stavke troškovnika u kojima se traži ili navodi marka, patent, tip ili određeno podrijetlo

ponuditelj može ponuditi ''ili jednakovrijedno'' traženom ili navedenom. Ako ponuditelj nudi

jednakovrijedan proizvod mora na za to predviđenim praznim mjestima troškovnika, prema

odgovarajućim stavkama, navesti podatke o proizvodu i tipu odgovarajućeg proizvoda koji nudi.

Ovisno o proizvodu, kao dokaz jednakovrijednosti, ponuditelj mora dostaviti tehničku dokumentaciju o proizvodu iz koje je moguća i vidljiva usporedba te nedvojbena ocjena jednakovrijednosti (tehničke karakteristike, atesti, norme, certifikati, sukladnosti i sl.).

## CPV oznaka: 45454000-4 –Radovi na rekonstrukciji (ostali građevinski radovi).

## Opis i oznaka grupa predmeta nabave, ako je predmet nabave podijeljen na grupe

U ovom otvorenom postupku javne nabave nije dozvoljeno nuđenje po grupama predmeta nabave.

Naručitelj nije podijelio predmet nabave na grupe iz razloga što predmet nabave predstavlja jednu jedinstvenu cjelinu i s odabranim ponuditeljem namjerava sklopiti jedan ugovor o javnoj nabavi za cjelovit predmet nabave.

Točne količine predmeta nabave navedene su u Troškovniku koji je sastavni dio ove Dokumentacije o nabavi, a priložen je kao zaseban dokument.

Količina predmeta nabave navedena je u Troškovniku s tehničkim specifikacijama.

Ponuditelj mora ponuditi cjelokupni opseg radova koji se traži u nadmetanju.

Ponude koje ne obuhvaćaju sve stavke troškovnika ili traženog opsega radova neće se razmatrati.

## Količina predmeta nabave i tehničke specifikacije

Količina predmeta nabave navedena je u Troškovniku s tehničkim specifikacijama. Ponuditelj mora ponuditi cjelokupni opseg radova koji se traži u nadmetanju.

Ponude koje ne obuhvaćaju sve stavke troškovnika ili traženog opsega radova neće se razmatrati.

## Troškovnik

Troškovnik je zasebni dokument u .xls formatu, a objavljuje se i dostupan je za preuzimanje u EOJN RH te čini sastavni dio Dokumentacije o nabavi.

Upute za popunjavanje Troškovnika:

* ponuditelj u .xls formatu Troškovnika obvezno unosi jedinične cijene koje se izražavaju u HRK (Hrvatska kuna) i koje pomnožene s količinom stavke daju ukupnu cijenu za svaku stavku Troškovnika.
* zbroj svih ukupnih cijena stavki Troškovnika čini cijenu ponude.
* ponuditelj je dužan ispuniti Troškovnik u cijelosti (sve stavke Troškovnika)
* ukoliko ponuditelj ne ispuni Troškovnik u skladu sa zahtjevima iz ove Dokumentacije o nabavi ili promijeni tekst ili količine/mjere navedene u Troškovniku, smatrat će se da je takav Troškovnik nepotpun i nevažeći te će ponuda biti odbijena
* jedinične cijene svake stavke Troškovnika iskazuju se sa najviše 2 (dvije) decimale.
* ispunjeni Troškovnik u .xls formatu ponuditelj je dužan isprintati, a ukoliko nudi jednakovrijedne proizvode na za to predviđeno mjesto (crtu) mora ručno upisati nuđeni jednakovrijedan proizvod, zatim tako ispunjen Troškovnik potpisati, ovjeriti pečatom te skenirati u .pdf formatu i priložiti u EOJN RH u sklopu svoje ponude.
* pored prethodno navedenog Troškovnika u .pdf formatu, ponuditelj je dužan uz svoju ponudu priložiti i ispunjeni Troškovnik u .xls formatu za potrebe računske kontrole Troškovnika, a koji neće biti predmetom pregleda i ocjene ponude.

## Mjesto izvođenja radova

Mjesto izvođenja radova je Škrljevo, Rijeka, k.č. 1874 i 7491 k.o. Kukuljanovo, skladišna hala S2.

Gospodarskim subjektima se preporuča posjetiti lokaciju predmetnih radova i upoznati se sa mjestom izvođenja radova te prikupiti sve potrebne podatke za izradu ponude o svom vlastitom trošku i na vlastitu odgovornost.

Ukoliko gospodarski subjekti prethodnu mogućnost ne iskoriste, predajom ponude predmnijevati će se da je gospodarski subjekt prije davanja ponude pregledao lokaciju i okolinu, izvršio pregled građevine i upoznao se sa mjestom izvođenja radova i sa svim pripadajućim komunikacijama, načinom i mjestima priključaka na postojeću komunalnu infrastrukturu i pristupima, da je proučio dokumentaciju o nabavi i tehničku dokumentaciju te da se upoznao sa svim uvjetima rada i transporta koji mogu utjecati na izvođenje ponuđenih radova kao i sa svim specifičnostima i podacima koji mogu biti od utjecaja na formiranje cijene i podnošenje njegove ponude.

## Rok početka i rok završetak izvođenja radova

Naručitelj će ponuditelja uvesti u posao u roku ne dužem od 10 (deset) dana od dana sklapanja Ugovora. Naručitelj će odrediti točan datum uvođenja u posao i pisanim putem, najmanje 3 (tri) dana prije uvođenja u posao obavijestiti ponuditelja.

Uvođenjem u posao otvara se građevinski dnevnik i vodi se građevinska knjiga. Ponuditelj je dužan za vrijeme izvođenja radova voditi građevinski dnevnik sukladno Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera („Narodne novine“, broj 111/14., 107/15., 20/17).

Ponuditelj se obvezuje radove izvesti u roku od 60 (šezdeset) dana od dana uvođenja u posao i otvaranja gradilišta.

# KRITERIJ ZA KVALITATIVNI ODABIR GOSPODARSKOG SUBJEKTA

## Osnove za isključenje gospodarskog subjekta

* + 1. ***Sukladno odredbi članka 251. ZJN 2016. Naručitelj je obvezan isključiti gospodarskog subjekta iz postupka javne nabave ako u bilo kojem trenutku tijekom postupka javne nabave utvrdi da:***

- je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

ili

- je gospodarski subjekt koji **nema poslovni nastan u Republici Hrvatskoj** ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja **nije državljanin Republike Hrvatske** pravomoćnom presudom osuđena za kaznena djela iz podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Razdoblje isključenja gospodarskog subjekta kod kojeg su ostvarene osnove za isključenje iz postupka javne nabave je **pet godina od dana pravomoćnosti presude**, osim ako pravomoćnom presudom nije određeno drukčije.

*Za potrebe utvrđivanja gore navedenih okolnosti, gospodarski subjekt u ponudi dostavlja ispunjeni obrazac Europske jedinstvene dokumentacija o nabavi (dalje ESPD) (Dio III. Osnove za isključenje, Odjeljak A: Osnove povezane s kaznenim presudama) za sve gospodarske subjekte u ponudi.*

**U slučaju zajednice ponuditelja, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja ispunjeni ESPD obrazac.**

Naručitelj **može** prije donošenja odluke od ponuditelja koji je podnio ekonomski najpovoljniju ponudu, zatražiti da u primjerenom roku, ne kraćem od 5 dana, dostavi dokaz da ne postoje osnove za isključenje iz podtočke 3.1.1. i to :

1. izvadak iz kaznene evidencije ili drugog odgovarajućeg registra ili, ako to nije moguće,
2. jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin ili
3. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti pod a. i b. ili ako ne obuhvaćaju sve okolnosti iz ove podtočke 3.1.1. oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Naručitelj **može** u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD-u kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

* + 1. ***Naručitelj je obvezan isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:***

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

*Za potrebe utvrđivanja gore navedenih okolnosti, gospodarski subjekt u ponudi dostavlja ispunjeni ESPD obrazac (Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje) za sve gospodarske subjekte u ponudi.*

Naručitelj **može** prije donošenja odluke od ponuditelja koji je podnio ekonomski najpovoljniju ponudu, zatražiti da u primjerenom roku, ne kraćem od 5 dana, dostavi ažurirani popratni dokument kao dokaz da ne postoje osnove za isključenje iz podtočke 3.1.2. i to :

a. **potvrdu Porezne uprave o stanju duga**, ili

b. drugog nadležnog tijela države poslovnog nastana gospodarskog subjekta, ako se ne izdaje potvrda Porezne uprave

c. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti pod a. i b. ili ako ne obuhvaćaju sve okolnosti iz ove podtočke 3.1.2., oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Kao dovoljan dokaz da ne postoje osnove za isključenje iz točke 3.1.2. Dokumentacije o nabavi Naručitelj će prihvatiti **Potvrdu porezne uprave** **ili drugog nadležnog tijela** u državi poslovnog nastana gospodarskog subjekta, kojim kao ažuriranim popratnim dokumentom dokazuje da podaci koji su sadržani u dokumentu odgovaraju činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u.

**Sukladno članku 221. stavku 1. ZJN 2016 odredba točke 16.2. odnosi se i na podugovaratelje, koji u ponudi dostavljaju ispunjeni ESPD obrazac.**

Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjernom roku, ne kraćem od 5 dana.

Naručitelj **može** u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD-u kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

* + 1. ***Naručitelj će isključiti gospodarskog subjekta iz postupka javne nabave ako može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet:***

**-** postupanje gospodarskog subjekta protivno propisima iz područja prava koje uređuje obavljanje njegove djelatnosti, prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, prava tržišnog natjecanja, prava intelektualnog vlasništva te postupanje protivno pravilima struke.

Razdoblje isključenja gospodarskog subjekta kod kojeg su ostvarene navedene osnove za isključenje iz postupka javne nabave je dvije godine od dana dotičnog događaja.

*Za potrebe utvrđivanja nepostojanja ove osnove za isključenje, gospodarski subjekt u ponudi dostavlja ispunjeni ESPD obrazac (Dio III: Osnove za isključenje, Odjeljak C: Osnove povezane s insolventnošću, sukobima interesa ili poslovnim prekršajem) za sve gospodarske subjekte u ponudi.*

## Odredbe o samokorigiranju

Gospodarski subjekt kod kojeg su ostvarene osnove za isključenje iz točke 3.1.1. i 3.1.3. ove Dokumentacije o nabavi može naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Poduzimanje mjera gospodarski subjekt dokazuje:

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom

3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave nema pravo korištenja mogućnosti do isteka roka zabrane u državi u kojoj je presuda na snazi.

# Kriterij za odabir gospodarskog subjekta ( uvjeti sposobnosti )

Gospodarski subjekt u ovom postupku javne nabave mora dokazati:

* sposobnost za obavljanje profesionalne djelatnosti,
* tehničku i stručnu sposobnost.

## Sposobnost za obavljanje profesionalne djelatnosti

Javni naručitelj je u ovoj Dokumentaciji o nabavi odredio uvjete za obavljanje profesionalne djelatnosti kojima se osigurava da gospodarski subjekti imaju sposobnost za obavljanje profesionalne djelatnosti potrebnu za izvršenje ugovora o javnoj nabavi. Svi uvjeti za obavljanje profesionalne djelatnosti vezani su uz predmet nabave i razmjerni predmetu nabave. U nastavku se navode uvjeti sposobnosti za obavljanje profesionalne djelatnosti:

#### Gospodarski subjekt mora u ponudi dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana.

*Za potrebe utvrđivanja navedene sposobnosti za obavljanje profesionalne djelatnosti, gospodarski subjekt u ponudi dostavlja ispunjeni ESPD obrazac (Dio IV. Kriteriji za odabir, Odjeljak A: Sposobnost za obavljanje profesionalne djelatnosti: točka 1) za sve gospodarske subjekte u ponudi.*

**U slučaju zajednice ponuditelja, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja ispunjeni ESPD obrazac.**

Naručitelj **može** prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od 5 dana, radi dokazivanja sposobnosti iz ove podtočke 4.1.1. dostavi ažuriran popratni dokument: **izvadak iz sudskog, obrtnog, strukovnog ili drugog odgovarajućeg registra** koji se vodi u državi članici njegova poslovnog nastana.

#### Ponuditelj mora u ponudi dokazati sposobnost za obavljanje djelatnosti građenja:

**a) Na području Republike Hrvatske graditi i/ili izvoditi radove na građevini može pravna osoba ili fizička osoba obrtnik koja je registrirana za obavljanje djelatnosti građenja, odnosno za izvođenje pojedinih radova sukladno članku 29. Zakona o poslovima i djelatnostima prostornog uređenja i gradnje („Narodne novine“, broj 78/15).**

Ovaj uvjet dokazuje se odgovarajućim izvodom iz sudskog, obrtnog, strukovnog ili drugog odgovarajućeg registra Republike Hrvatske iz kojeg mora biti vidljivo da je gospodarski subjekt registriran za obavljanje djelatnosti građenja odnosno za izvođenje pojedinih radova. U tu svrhu ponuditelj koji je podnio najpovoljniju ponudu prilaže dokaz iz točke 4.1.1. ove dokumentacije za nadmetanje.

**b) Strana pravna osoba sa sjedištem u drugoj državi ugovornici Europskog gospodarskog prostora**:

- **može u Republici Hrvatskoj na privremenoj i povremenoj osnovi** obavljati one poslove koje je prema propisima države u kojoj ima sjedište ovlaštena obavljati nakon što o tome obavijesti Ministarstvo nadležno za poslove graditeljstva i prostornog uređenja Republike Hrvatske i ishodi potvrdu istog Ministarstva da može na privremenoj i povremenoj osnovi obavljati djelatnost građenja na području Republike Hrvatske.

U tu svrhu gospodarski subjekt koji je podnio najpovoljniju ponudu - strana pravna osoba sa

sjedištem u drugoj državi ugovornici Europskog gospodarskog prostoru dostavit će: izjavu kojom se

gospodarski subjekt obvezuje da će u slučaju da njegova ponuda bude odabrana, najkasnije u roku

30 (trideset) dana od dana izvršnosti Odluke o odabiru, dostaviti obrazac obavijesti, sa prilozima,

Ministarstvu prostornog uređenja i gradnje u Republici Hrvatskoj prema odredbama članka 69.

Zakona o poslovima i djelatnostima prostornog uređenja i gradnje („Narodne novine“, broj 78/15).

**- može u Republici Hrvatskoj trajno obavljati djelatnost građenja** pod istim uvjetima kao i pravna osoba sa sjedištem u Republici Hrvatskoj, odnosno mora biti registrirana za obavljanje djelatnosti građenja, odnosno za izvođenje pojedinih radova sukladno Zakonu o poslovima i djelatnostima prostornog uređenja i gradnje („Narodne novine“, broj 78/15).

Temeljem članka 612. važećeg Zakona o trgovačkim društvima inozemna trgovačka društva ne mogu trajno obavljati djelatnost na području Republike Hrvatske dok tamo ne osnuju podružnicu.

Ovaj uvjet dokazuje se odgovarajućim izvodom iz sudskog, obrtnog, strukovnog ili drugog odgovarajućeg registra Republike Hrvatske iz kojeg mora biti vidljivo da je registriran za obavljanje djelatnosti građenja, odnosno za izvođenje pojedinih radova.

Ovaj uvjet gospodarski subjekt koji je podnio najpovoljniju ponudu dokazuje odgovarajućim izvodom

iz sudskog, obrtnog, strukovnog ili drugog odgovarajućeg registra Republike Hrvatske iz kojeg mora

biti vidljivo da je registriran za obavljanje djelatnosti građenja, odnosno za izvođenje pojedinih radova.

**c) Strana pravna osoba sa sjedištem u trećoj državi koja u trećoj državi obavlja djelatnost građenja** ima pravo u Republici Hrvatskoj pod pretpostavkom uzajamnosti privremeno ili povremeno obavljati djelatnost građenja u skladu sa Zakonom o poslovima i djelatnostima prostornog uređenja i gradnje i drugim posebnim propisima („Narodne novine“, broj 78/15).

Strana pravna osoba mora dokazati da u zemlji svog poslovnog nastana može obavljati djelatnost građenja, odnosno izvođenje pojedinih radova. U tu svrhu gospodarski subjekt dostavlja odgovarajući dokument iz kojeg mora biti vidljivo da u zemlji poslovnog nastana može obavljati djelatnost građenja, odnosno da može obavljati izvođenje pojedinih radova.

U slučaju zajednice ponuditelja i podugovaratelja traženu sposobnost obvezni su pojedinačno

dokazati članovi zajednice ponuditelja i podugovaratelji, koji će graditi i/ili izvoditi pojedine radove.

## Tehnička i stručna sposobnost

#### Gospodarski subjekt mora dokazati da je u godini u kojoj je započeo postupak javne nabave i tijekom pet godina koje prethode toj godini (2017.- 2012.) uredno izveo radove iste ili slične predmetu nabave minimalno u visini procijenjene vrijednosti nabave (bez PDV-a).

*Za potrebe utvrđivanja navedene tehničke i stručne sposobnosti, gospodarski subjekt u ponudi dostavlja ispunjeni ESPD obrazac (Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 1a).*

Naručitelj **može** prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od pet dana, radi dokazivanja sposobnosti iz ove podtočke dostavi ažuriran popratni dokument i to:

- **popis uredno izvedenih radova istih ili sličnih predmetu nabave pruženih u godini u kojoj je započeo postupak javne nabave i tijekom pet godina koje prethode toj godini u iznosu minimalno u visini procijenjene vrijednosti nabave (bez PDV-a).**

**Popis sadržava ili mu se prilažu potvrde druge ugovorne strane o urednom izvođenju i ishodu radova za najviše 3 (tri) ugovora istih ili sličnih predmetu nabave čiji zbrojeni iznos mora biti najmanje u visini procijenjene vrijednosti nabave odnosno 2.200.000,00 kuna.**

Popis o izvršenju ugovora sadrži:

* vrijednost radova,
* godinu i mjesto izvođenja radova
* naziv druge ugovorne strane.

Potvrda/e mora/ju najmanje sadržavati vrijednost radova (bez PDV), godina kad su izvedeni radovi, mjesto izvođenja radova, predmet ugovora – vrsta građevine, naziv druge ugovorne strane (investitora), navod da su radovi uredno izvršeni, puno ime i prezime, te ovjera (pečat i potpis odgovorne osobe) investitora.

**Obrazloženje traženih uvjeta sposobnosti**:

Ispunjavanje propisanih minimalnih razina tehničke i stručne sposobnosti traži se kako bi gospodarski subjekt dokazao da ima dovoljnu razinu iskustva na izvođenju i ishodu radova istih ili sličnih predmetu nabave najmanje u visini procijenjene vrijednosti nabave.

#### Obrazovne i stručne kvalifikacije izvođača radova i/ili njegova voditeljskog kadra, a posebice osobe ili osoba odgovornih za izvođenje radova

Sukladno članku 24. Zakona o poslovima i djelatnostima prostornog uređenja i gradnje („Narodne novine“, broj 78/15) poslove voditelja građenja u svojstvu odgovorne osobe može obavljati ovlašteni voditelj građenja, sukladno posebnom zakonu kojim se uređuje udruživanje u Komoru.

Gospodarski subjekt mora dokazati da će **tijekom izvođenja radova imati zaposlenog najmanje jednog ovlaštenog voditelja građenja građevinske struke**.

*Za potrebe utvrđivanja navedene tehničke i stručne sposobnosti, gospodarski subjekt u ponudi dostavlja ispunjeni ESPD obrazac (Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 6) obrazovne i stručne kvalifikacije b) gdje navodi ime i prezime ovlaštenog voditelja građenja.*

Naručitelj **može** prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od pet dana, radi dokazivanja sposobnosti iz ove podtočke dostavi ažuriran popratni dokument:

**- za gospodarskog subjekta sa sjedištem u Republici Hrvatskoj izjavu o ovlaštenom voditelju građenja** uz koju prilaže potvrdu o upisu u Imenik ovlaštenih voditelja građenja Hrvatske komore inženjera građevinarstva (u Potvrdi mora biti navedena tvrtka zaposlenja)sukladno članku 64. Zakona o komori arhitekata i komorama inženjera u graditeljstvu i prostornom uređenju („Narodne novine“, broj 78/15).

**- za gospodarskog subjekta iz države ugovornice Europskog gospodarskog prostora (dalje u tekstu: EGP-a) izjavu** da će u roku od trideset dana od dana sklapanja ugovora o javnoj nabavi radova Naručitelju dostaviti dokaz da je navedeni stručnjak ishodio sva potrebna rješenja/potvrde o ovlaštenju za voditelja građenja sukladno zakonima Republike Hrvatske.

Sukladno članku 59. stavak 2. Zakona o poslovima i djelatnostima prostornog uređenja i gradnje („Narodne novine“, broj 78/15) fizička osoba koja u stranoj državi ima pravo obavljati poslove voditelja građenja ima pravo u Republici Hrvatskoj pod pretpostavkom uzajamnosti trajno obavljati te poslove u svojstvu ovlaštene osobe pod istim uvjetima kao i ovlašteni voditelj građenja, ako ima stručne kvalifikacije potrebne za obavljanje tih poslova u skladu s posebnim zakonom kojim se uređuje priznavanje inozemnih stručnih kvalifikacija i drugim posebnim propisima. Pretpostavka uzajamnosti ne primjenjuje se na državljana države ugovornice EGP-a i države članice Svjetske trgovinske organizacije.

Ovlaštena fizička osoba iz države ugovornice EGP-a sukladno članku 61. Zakona o poslovima i djelatnostima prostornog uređenja i gradnje ima pravo u Republici Hrvatskoj povremeno ili privremeno obavljati poslove voditelja građenja u svojstvu odgovorne osobe pod strukovnim nazivom koji ovlaštene osobe za obavljanje tih poslova imaju u Republici Hrvatskoj, **ako prije početka prvog posla** **izjavom u pisanom ili elektroničkom obliku izvijesti o tome odgovarajuću komoru**, uz uvjet da:

– ima stručne kvalifikacije potrebne za obavljanje poslova voditelja građenja u skladu s posebnim zakonom kojim se uređuje priznavanje inozemnih stručnih kvalifikacija i drugim posebnim propisima

– je osigurana od profesionalne odgovornosti za štetu koju bi obavljanjem poslova voditelja građenja u svojstvu odgovorne osobe mogla učiniti investitoru ili drugim osobama.

Uz prethodnu izjavu iz članka 61. navedenog Zakona podnositelj mora priložiti:

– dokaz o državljanstvu

– potvrdu kojom se potvrđuje da u državi ugovornici EGP-a obavlja poslove voditelja građenja u svojstvu ovlaštene osobe

– uvjerenje/dokaz o nekažnjavanju, odnosno da nije izrečena mjera privremenog ili trajnog oduzimanja prava na obavljanje profesije, s obzirom da se radi o profesiji iz sigurnosnog sektora

– ovlaštenje za obavljanje poslova vođenja građenja u svojstvu odgovorne osobe u državi iz koje dolazi

– dokaz da je osiguran od profesionalne odgovornosti, primjereno vrsti i stupnju opasnosti, za štetu koju bi obavljanjem poslova vođenja građenja u svojstvu odgovorne osobe mogao učiniti investitoru ili drugim osobama.

Ako se u državi iz koje dolazi strana ovlaštena osoba poslovi voditelja građenja obavljaju bez posebnog ovlaštenja, uz prijavu se prilaže dokaz da je podnositelj prijave poslove voditelja građenja/radova u svojstvu odgovorne osobe obavljao u punom ili nepunom radnom vremenu istovjetnog ukupnog trajanja najmanje godinu dana u zadnjih deset godina u državi članici u kojoj ta profesija nije regulirana.

Stranoj ovlaštenoj osobi priznaje se sklopljeni ugovor o profesionalnom osiguranju u drugoj državi ugovornici EGP-a, u kojoj ima poslovni nastan, ako je osiguranik pokriven jamstvom koje je jednakovrijedno ili bitno usporedivo s obzirom na namjenu ili pokriće koje se osigurava, pri čemu iznos osiguranja ne može biti manji od 1.000.000,00 kuna. U slučaju djelomične jednakovrijednosti strana ovlaštena osoba dužna je dodatno se osigurati za pokriće nepokrivenih aspekata: osiguranog rizika, osigurane gornje granice jamstva ili mogućeg isključenja iz pokrića.

Komora ocjenjuje je li riječ o povremenom obavljanju poslova u smislu članka 61. navedenog Zakona prema okolnostima pojedinog slučaja.

#### Norme osiguranja kvalitete i norme upravljanja okolišem

Naručitelj zahtjeva prilaganje potvrda kojima gospodarski subjekt dokazuje sukladnost s određenim normama osiguranja kvalitete. U tu svrhu ponuditelj je dužan priložiti slijedeće dokaze u obliku Certifikata o osposobljenosti za montažu krovopokrivačkih radova:

1. Montaža krovnih panela – kosi krov
2. Montaža krovne membrane - ravni krov

(Certifikati za podtočku 1. i podtočku 2. moraju biti izdani od proizvođača materijala nuđenih u troškovniku)

*Za potrebe utvrđivanja okolnosti iz točke 4.2.3. gospodarski subjekt u ponudi dostavlja ispunjeni ESPD obrazac (Dio IV. Kriteriji za odabir, Odjeljak D: Sustavi za osiguranje kvalitete i norme upravljanja okolišem: Potvrde koje su izdala neovisna tijela i kojima se potvrđuje sukladnost gospodarskog subjekta s određenim normama za osiguranje kvalitete).*

Naručitelj **može** prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od pet dana, radi dokazivanja sposobnosti iz točke 4.2.3.. podtočke 1. I podtočke 2. dostavi ažurirani popratni dokument i to:

- Certifikat za podtočku 1. i podtočku 2. izdanih od proizvođača materijala koje je ponuditelj ponudio u troškovniku.

# NAČIN DOKAZIVANJA KRITERIJA ZA KVALITATIVNI ODABIR

## Uvodne napomene

U cilju dokazivanja da ponuditelj nije u jednoj od situacija zbog koje se isključuje iz ovog postupka javne nabave, te u cilju dokazivanja ispunjavanja traženih kriterija za kvalitativni odabir gospodarskog subjekta, Ponuditelj obvezno u svojoj ponudi, kao njen sastavni dio prilaže popunjenu Europsku jedinstvenu dokumentaciju o nabavi (European Single Procurement Document, dalje u tekstu: ESPD).

Europska jedinstvena dokumentacija o nabavi (dalje u tekstu: ESPD) obrazac je ažurirana formalna izjava gospodarskog subjekta koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

1. nije u jednoj od situacija zbog koje se gospodarski subjekt isključuje, a koje su navedene u točki 3.1. ovih Uputa ponuditeljima (osnove za isključenje)

2. ispunjava tražene kriterije za odabir gospodarskog subjekta (uvjeti sposobnosti) navedene u točki 4. ove Dokumentacije o nabavi.

Gospodarski subjekt dostavlja ESPD na standardnom obrascu u ponudi, a naručitelj je mora prihvatiti.

Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi dostavlja ispunjen samo jedan ESPD obrazac.

Gospodarski subjekt koji samostalno podnosi ponudu, ali se oslanja na sposobnost drugih gospodarskih subjekata, u ponudi dostavlja ispunjen ESPD obrazac za sebe i zaseban ispunjen ESPD obrazac za svakog pojedinog gospodarskog subjekta na čiju se sposobnost oslanja (vidi Dio II., Odjeljak C ESPD obrasca).

Gospodarski subjekt koji namjerava dati bilo koji dio ugovora u podugovor trećim osobama, u ponudi dostavlja ispunjen ESPD obrazac za sebe i zaseban ispunjen ESPD obrazac za podugovaratelja na čiju se sposobnost ne oslanja (vidi Dio II., Odjeljak D ESPD obrasca).

U slučaju zajednice ponuditelja, svaki član zajednice ponuditelja mora dostaviti zaseban ESPD obrazac u kojem su utvrđeni relevantni podaci za svakog člana zajednice ponuditelja u skladu s točkom 5.10. ove Dokumentacije o nabavi.

U slučaju podugovaratelja, gospodarski subjekt mora dostaviti zaseban ESPD u kojem su navedeni relevantni podaci za podugovaratelja u skladu s točkom 5.11. ove Dokumentacije o nabavi.

Obrazac ESPD sastavni je dio ove Dokumentacije o nabavi, a u elektroničkom obliku na hrvatskom jeziku dostupan je za preuzimanje na slijedećoj internetskoj adresi: [http://www.javnanabava.hr](http://www.javnanabava.hr/userdocsimages/userfiles/file/EU%20akti/Prilog2-ESPD-obrazac.doc)

Gospodarski subjekt ispunjava ESPD obrazac popunjavanjem traženih polja, potpisuje ga te ga skenira i učitava kao zaseban dokument prilikom predaje ponude.

U ESPD obrascu se navode izdavatelji popratnih dokumenata te on sadržava izjavu da će ponuditelj moći, na zahtjev i bez odgode, naručitelju dostaviti te dokumente.

Ako naručitelj **može** dobiti popratne dokumente izravno, pristupanjem bazi podataka, gospodarski subjekt u ESPD obrascu navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Naručitelj **može** u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD obrascu kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno prethodnom stavku, naručitelj može zahtijevati od ponuditelja da u primjerenom roku, ne kraćem od pet dana, dostavi sve ili dio popratnih dokumenata ili dokaza.

## Provjera ponuditelja

Sukladno ovoj Dokumentaciji o nabavi naručitelj **može** prije donošenja odluke u ovom postupku javne nabave od ponuditelja koji je podnio ponudu, zatražiti da u primjerenom roku, ne kraćem od 5 dana, dostavi ažurirane popratne dokumente, radi provjere okolnosti navedenih u ESPD-u, osim ako već posjeduje te dokumente.

Vezano za pojam ažurirani popratni dokument, to je **svaki dokument u kojem su sadržani podaci važeći te odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u**.

Naručitelj će dostavu izvornika dokumenata ili dokaza zatražiti putem sustava EOJN RH - modul Pojašnjenja/upotpunjavanje elektronički dostavljenih ponuda. Detaljne upute o načinu komunikacije naručitelja i ponuditelja u tijeku pregleda i ocjene ponude putem sustava EOJN RH, na adresi: <https://eojn.nn.hr/>. U tom slučaju dokumenti se dostavljaju u papirnatom obliku.

## Vrsta, sredstvo i uvjeti jamstva

1. **Jamstvo za ozbiljnost ponude**

Ponuditelj je obvezan u ponudidostaviti bezuvjetnu bankarsku garanciju koju izdaje bankarska institucija nadležna za financijsko poslovanje gospodarskog subjekta na iznos 66.000,00kn kao jamstvo za ozbiljnost ponude koja glasi na Ministarstvo gospodarstva, poduzetništva I obrta – Ravnateljstvo za robne zalihe.

Bankovna garancija, u smislu jamstva za ozbiljnost ponude, izdaje se u izvorniku, s klauzulom „plativo na prvi poziv“ odnosno „bez prava prigovora“.

Naručitelj će jamstvo za ozbiljnost ponude naplatiti u slučajevima iz članka 214. stavak 1. točka 1. ZJN 2016, a to su:

1. odustajanje ponuditelja od svoje ponude u roku njezine valjanosti,
2. nedostavljanje ažuriranih popratnih dokumenata sukladno članku 263. ZJN 2016,
3. neprihvaćanje ispravka računske greške,
4. odbijanje potpisivanja ugovora o javnoj nabavi, ili
5. nedostavljanje jamstva za uredno ispunjenje ugovora o javnoj nabavi.

Trajanje jamstva za ozbiljnost ponude mora biti sukladno roku valjanosti ponude, a gospodarski subjekt može dostaviti jamstvo koje je duže od roka valjanosti ponude.

U slučaju isteka roka valjanosti ponude i jamstva za ozbiljnost ponude, naručitelj će prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu u primjerenom roku ne kraćem od pet dana.

*Iznimno od prethodno propisanog jamstva za ozbiljnost ponude, ponuditelj može naručitelju umjesto*

*dostavljanja bankarske garancije dati novčani polog u traženom iznosu i u svrhu plaćanja upisati:* ***jamstvo za ozbiljnost ponude****. Polaganje novčanog pologa na žiro račun Naručitelja br.: Državni proračun RH: IBAN* ***HR 1210010051863000160****, model* ***HR64****, poziv na broj 9725-47131- OIB ponuditelja, u iznosu od* ***66.000,00 HRK*** *(Hrvatska kuna), s naznakom: Ev. br. 07/2017/E-MV.*

Ako ponuditelj uplati novčani polog kao jamstvo za ozbiljnost ponude, dužan je **u sklopu svoje ponude dostaviti dokaz o plaćanju na temelju kojeg se može utvrditi da je transakcija izvršena**, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Na temelju dostavljenog dokaza o plaćanju pologa, naručitelj provjerava izvršenje uplate na računu naručitelja. Ponuditelj u ponudi treba navesti IBAN, model i poziv na broj s kojim će naručitelj izvršiti povrat novčanog pologa.

Jamstvo za ozbiljnost ponude vraća se ponuditeljima u roku od 10 (deset) dana od dana potpisivanja ugovora o javnoj nabavi, a odabranom ponuditelju nakon dostave jamstva za uredno ispunjenje ugovora o javnoj nabavi.

1. **Jamstvo za uredno ispunjenje ugovora o javnoj nabavi**

Ponuditelj s kojim naručitelj sklapa ugovor o javnoj nabavi obavezan je u roku od najkasnije 8 (osam) dana od dana sklapanja ugovora dostaviti jamstvo za uredno ispunjenje ugovora u obliku bankarske garancije koju izdaje bankarska institucija nadležna za financijsko poslovanje gospodarskog subjekta.

Jamstvo mora biti u visini od 10% (deset posto) u apsolutnom iznosu bez PDV-a od ugovorenog iznosa za predmet nabave s klauzulom „plativo na prvi poziv“ odnosno „bez prava prigovora“, mora biti bezuvjetno i s rokom važenja 12 mjeseci od dana sklapanja ugovora.

U slučaju produljenja roka izvršenja ugovora, odabrani ponuditelj u obvezi je dostaviti produljeno jamstvo za uredno ispunjenje ugovora o javnoj nabavi s rokom važenja 30 dana nakon isteka roka trajanja ugovora, sukladno prethodno navedenim uvjetima.

*Iznimno od prethodno propisanog jamstva za ozbiljnost ponude, ponuditelj može naručitelju umjesto*

*dostavljanja bankarske garancije dati novčani polog u traženom iznosu i u svrhu plaćanja upisati:* ***jamstvo za uredno ispunjenje ugovora****. Polaganje novčanog pologa na žiro račun Naručitelja br.: Državni proračun RH: IBAN* ***HR 1210010051863000160****, model* ***HR64****, poziv na broj 9725-47131- OIB ponuditelja, s naznakom: Ev. br. 07/2017/E-MV.*

Posljedica nepoštivanja obveze na način i u predviđenom roku je trenutni raskid ovog Ugovora o javnoj nabavi sa svim posljedicama koje iz toga proizlaze za odabranog ponuditelja.

**c)** **Jamstvo za otklanjanje nedostataka u jamstvenom roku**

Jamstvo za otklanjanje nedostataka u jamstvenom roku predaje se Naručitelju u roku od 8 (osam) dana od dana uredne primopredaje, odnosno potpisa zapisnika o primopredaji, na jamstveni rok od najmanje 5 (pet) godina od dana uspješne primopredaje radova.

Jamstvo za otklanjanje nedostataka u jamstvenom roku treba biti u iznosu 10% (deset posto) od cijene izvedenih radova (bez PDV-a), u obliku bjanko zadužnice, s rokom važenja 5 (pet) godina. U slučaju sklapanja ugovora sa zajednicom ponuditelja, jamstvo za otklanjanje nedostataka u jamstvenom roku može dostaviti bilo koji član zajednice ponuditelja, u cijelosti ili parcijalno s članom/vima, pod uvjetom da jamstvo za otklanjanje nedostataka u jamstvenom roku, u bilo kojem slučaju, treba biti u navedenim oblicima i iznosima.

Dostavljanjem jamstva za otklanjanje nedostataka u jamstvenom roku Naručitelju, odabranom ponuditelju se vraća jamstvo za uredno ispunjenje ugovora o javnoj nabavi.

Iznimno od prethodno propisanog jamstva za otklanjanje nedostataka u jamstvenom roku, odabrani ponuditelj može naručitelju uplatiti novčani polog.

Osim navedenog, odabrani ponuditelj odgovara za nedostatke građevine koji se tiču ispunjavanja zakonom određenih bitnih (temeljnih) zahtjeva za građevinu ako se ti nedostaci pokažu za vrijeme od deset godina od predaje i primitka radova, sukladno Zakonu o obveznim odnosima i Zakonu o gradnji.

1. **Jamstvo o osiguranju za pokriće odgovornosti iz djelatnosti**

**Ponuditelj mora u ponudi dostaviti Izjavu** da će u roku od 8 (osam) dana od dana sklapanja ugovora o javnoj nabavi, predati Naručitelju policu osiguranja za pokriće odgovornosti iz djelatnosti za:

**1.)** Osiguranje kompletnog gradilišta za vrijeme izvođenja radova, uključujući i osiguranje postojećeg objekta (zgrade) Naručitelja koji se nalazi na lokaciji gdje će se vršiti radovi, uz navođenje Naručitelja kao osiguranika za objekt (zgradu) koji je u vlasništvu Naručitelja. Minimalno moraju biti ugovorena pokrića rizika: požar, oluja, tuča, eksplozija, direktni udar groma, pad letjelice, građevinska i montažna nezgoda, poplava i bujica, potres.

**2.)** Osiguranje od izvan ugovorne (javne) odgovornosti prema trećim osobama kao i zaposlenicima ponuditelja, naručitelja, ostalih članova zajednice ponuditelja (ako postoje) i podizvoditelja (ako postoje), sa uključenom uzajamnom odgovornosti. U pokriće moraju biti uključene i štete koje mogu nastati upotrebom samohodnih radnih strojeva.

**3.)** Minimalna svota osiguranja od odgovornosti po štetnom događaju mora biti ugovorena kako slijedi:

- za osiguranje od odgovornosti prema trećim osobama i zaposlenicima – svota osiguranja po štetnom događaju ne smije biti manja od 750.000,00 kuna;

Minimalna svota osiguranja od odgovornosti agregatno za vrijeme izvođenja radova mora biti ugovorena kako slijedi:

- za osiguranje od odgovornosti prema trećim osobama i zaposlenicima – ne smije biti manja od 2.250.000,00 kuna.

Sva osiguranja moraju biti ugovorena bez sudjelovanja osiguranika u šteti, bez franšize te bez karence.

Navedena osiguranja trebaju pokriti štetu na osobama i imovini koja može nastati Naručitelju i njegovim zaposlenicima, podizvoditelju i njegovim zaposlenicima, članovima zajednice ponuditelja, radnicima ponuditelja ili trećim osobama za slučaj nesreće sve do dana uspješno primopredaje radova, a osigurateljna pokrića moraju biti na snazi od početka do završetka radova koji su predmet ove nabave.

Policu osiguranja potrebno je produžiti u slučaju produženja roka završetka radova, a razmjerno danima pomicanja roka završetka radova.

Potpisanom izjavom ponuditelj izjavljuje da će, ukoliko njegova ponuda bude odabrana kao najpovoljnija, po potpisivanju Ugovora o javnim radovima, a najkasnije u roku od 8 (osam) dana od dana sklapanja ugovora o javnoj nabavi, dostaviti dokaz o osiguranju – policu osiguranja prema navedenim pokrićima.

Izjava mora biti potpisana i potvrđena pečatom od strane ovlaštene osobe ponuditelja (**PRILOG I.**). **Za potrebe dokazivanja ispunjavanja navedene okolnosti ponuditelj u sklopu svoje ponude prilaže navedenu izjavu.**

# Podaci o ponudi (sadržaj, način izrade i način dostave ponude)

Ponuda je izjava volje ponuditelja u pisanom obliku da će izvesti radove u skladu s uvjetima i zahtjevima iz ove Dokumentacije o nabavi.

Pri izradi ponude ponuditelj se mora pridržavati zahtjeva i uvjeta iz ove Dokumentacije o nabavi i odredbi ZJN 2016 te ne smije mijenjati ni nadopunjavati tekst dokumentacije o nabavi.

## Sadržaj ponude u elektroničnom obliku

* ispunjen i potpisan uvez ponude
* ispunjen ESPD obrazac (jedan ili više u skladu s uvjetima iz ove Dokumentacije o nabavi)
* preslika jamstva za ozbiljnost ponude (bankarska garancija ili dokaz o uplaćenom novčanom pologu) sukladno točki 19.a) ove Dokumentacije o nabavi
* Troškovnik popunjen po svim stavkama (u .pdf i .xls sukladno točki 2.5. ove Dokumentacije o nabavi)
* izjava o osiguranju za pokriće osiguranja iz djelatnosti
* potpisan i pečatom ovjeren prijedlog ugovora.

## Elektronička dostava ponuda

Sukladno članku 280. st. 5. ZJN 2016 u ovom postupku javne nabave obvezna je elektronička dostava ponuda putem EOJN RH.

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

Naručitelj otklanja svaku odgovornost vezanu uz mogući neispravan rad EOJN RH, zastoj u radu EOJN RH ili nemogućnost zainteresiranog gospodarskog subjekta da ponudu u elektroničkom obliku dostavi u propisanom roku putem EOJN RH.

Elektronička dostava ponuda provodi se putem EOJN RH, vezujući se na elektroničku objavu poziva na nadmetanje te na elektronički pristup Dokumentaciji o nabavi.

Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok Naručitelj ne produži rok za dostavu. U tom slučaju naručitelj će produžiti rok za dostavu za najmanje četiri dana od dana slanja ispravka poziva na nadmetanje.

Prilikom elektroničke dostave ponuda, sva komunikacija, razmjena i pohrana informacija između ponuditelja i naručitelja obavlja se na način da se očuva integritet podataka i tajnost ponuda. Ovlaštene osobe naručitelja imati će uvid u sadržaj ponuda tek po isteku roka za njihovu dostavu.

U slučaju da naručitelj zaustavi postupak javne nabave povodom izjavljene žalbe na Dokumentaciju o nabavi ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene, EOJN RH će trajno onemogućiti pristup tim ponudama i time osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

Trenutak zaprimanja elektronički dostavljene ponude dokumentira se potvrdom o zaprimanju elektroničke ponude koja se ovjerava vremenskim žigom.

U svrhu pohrane dokumentacije postupka javne nabave, EOJN RH će elektronički dostavljene ponude pohraniti na način koji omogućava čuvanje integriteta podataka i pristup integralnim verzijama dokumenata uz istovremenu mogućnost pohrane kopije dokumenata u vlastitim arhivima naručitelja.

Sukladno odredbama Zakona o elektroničkom potpisu („Narodne novine“, broj 10/02 i 80/08, 30/14) i pripadnih podzakonskih propisa, prije dostave svoje ponude, **ponuditelj je obvezan ponudu (uvez ponude) potpisati uporabom naprednog elektroničkog potpisa, odnosno elektroničkim potpisom** koji pouzdano jamči identitet korisnika i ima istu pravnu snagu te zamjenjuje vlastoručan potpis, odnosno vlastoručni potpis i otisak pečata osobe ovlaštene za potpis ponude.

Detaljne upute vezano za elektroničku dostavu ponuda dostupne su na stranicama Elektroničkog oglasnika javne nabave Republike Hrvatske, na adresi <https://eojn.nn.hr/Oglasnik/>.

Ponuditelj može u roku za dostavu ponude izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Izmijenjena ponuda, smatra se **novom ponudom** te mora sadržavati sve dijelove, uvjete i zahtjeve propisane ovom Dokumentacijom o nabavi.

Učitavanjem i spremanjem novog uveza ponude u EOJN RH, naručitelju se šalje nova izmijenjena ponuda.

Odustajanje od ponude ponuditelj obavlja na isti način kao i predaju ponude, u EOJN RH, odabirom na mogućnost „Odustajanje".

## Način dostave jamstva za ozbiljnost ponude

Traženo jamstvo za ozbiljnost ponude, koje nije moguće dostaviti elektroničkim sredstvima komunikacije, ponuditelj dostavlja u izvorniku, u roku za dostavu ponuda, u zatvorenoj poštanskoj omotnici na adresu za dostavu ponude koja se upisuje u urudžbeni zapisnik, a u elektronički izrađenoj ponudi prilaže odnosno učitava („upload“) presliku toga jamstva.

Takva poštanska omotnica sadrži naznaku:

**MINISTARSTVO GOSPODARSTVA, PODUZETNIŠTVA I OBRTA-**

**RAVNATELJSTVO ZA ROBNE ZALIHE**

**Ulica grada Vukovara 78, 10000 Zagreb (urudžbeni)**

za otvoreni postupak javne nabave **s naznakom:**

**„Zamjena pokrova skladišne hale S2 Škrljevo“**

**evidencijski broj**: **07/2017/E-MV**

**- ne otvaraj - jamstvo za ozbiljnost ponude“**

Na poleđini se označavaju naziv, adresa i OIB ponuditelja.

Ukoliko ponuditelj poštansku omotnicu ne šalje poštom odnosno istu predaje osobno, to će učiniti na gore navedenoj adresi naručitelja.

Dostavljena poštanska omotnica sa jamstvom za ozbiljnost ponude bit će upisana u upisnik uz naznaku – „jamstvo za ozbiljnost ponude“.

## Dopustivost varijanti ponuda

Varijante ponude nisu dopuštene.

## Način određivanja i promjene cijene ponude

Cijena ponude piše se brojkama u apsolutnom iznosu (bez PDV-a) i izražava se u kunama.

U cijenu ponude bez poreza na dodanu vrijednost moraju biti uračunati svi troškovi i popusti.

Jedinične cijene iz Troškovnika fiksne i nepromjenjive.

Ponuda se izrađuje bez naknade.

Gospodarski subjekti se upućuju da prije davanja ponude prouče kompletnu dokumentaciju temeljem koje će se izvoditi radovi koji su predmet nabave, upoznaju s lokacijom na kojoj će se izvoditi radovi, kao i sa uvjetima za njihovo izvođenje, jer iz razloga nepoznavanja istog neće imati pravo na kasniju izmjenu cijene ili bilo koje druge odredbe iz ove Dokumentacije o nabavi i ugovora o javnoj nabavi.

Cijena ponude se izražava za cjelokupan predmet nabave (za sve stavke troškovnika).

Jedinične cijene su nepromjenjive za cijelo vrijeme trajanja ugovora i obuhvaćaju sve troškove, popuste i izdatke ponuditelja vezano za predmet nabave.

Pri formiranju cijene ponuditelj je obvezan uzeti u obzir slijedeće:

- sav potrebni rad, materijal, te prijenose i prijevoze na gradilištu i izvan njega, te sve ostale zavisne troškove,

- troškove pripreme, izrade projekta organizacije gradilišta, organizacije gradilišta, postavljanje ploče s oznakom gradilišta, pristupa gradilištu, te eventualne troškove vezane za zauzeće javne površine, prekomjernu uporabu cesta i prekopa, elaborate privremenih prometnih rješenja i druge elaborate i slično,

- troškove osiguranja mjesta za privremeno i trajno odlaganje materijala,

- režijske troškove (troškove električne energije, pitke i tehnološke vode, plina i slično),

- trošak osiguranja tijekom izvedbe radova kod jednog od osiguravajućih društava,

- troškove svih potrebnih ispitivanja i pribavljanja potrebne dokumentacije i potrebnih atesta, kojima se dokazuje kakvoća izvedenih radova i ugrađenih proizvoda i materijala koji ga terete (svi ugrađeni materijali i proizvodi, moraju odgovarati važećim tehničkim propisima i standardima, propisima zaštite na radu i ostalim pozitivnim propisima Republike Hrvatske),

- da svi ugrađeni materijali i proizvodi moraju odgovarati projektnoj dokumentaciji i specifikacijama iz troškovnika, a sve sukladno važećim zakonima, tehničkim propisima i standardima,

- troškove detektiranja postojeće komunalne i druge infrastrukture u zoni zahvata,

- trošak odvoza otpada na deponij, troškove zbrinjavanja otpada,

- troškove održavanja i čišćenja koje je potrebno tijekom izvođenja radova, osim na gradilištu (održavati i provoditi u svim prostorima na putu transporta unutar i oko objekta izvan zone predmetnog zahvata),

- sve važeće tehničke propise, propise zaštite na radu i ostale pozitivne propise Republike Hrvatske.

Vodeće je načelo da je za ponuđenu cijenu obvezna potpuna transparentnost i da nema skrivenih troškova u ponudi.

Sve troškove koji se pojave izvan deklariranih cijena ponuditelj snosi sam.

## Rok, način i uvjeti plaćanja

Naručitelj će platiti stvarno izvršene radove i stvarno ugrađene količine materijala, prema privremenim i okončanoj situaciji prethodno ovjerenoj od strane nadzornoginženjera i ovlaštenog predstavnika Naručitelja za praćenje izvršenja ugovora, u roku do 30 (trideset) dana od dana zaprimljenog računa/situacije, doznakom na žiro-račun odabranog ponuditelja, odnosno podugovaratelja, ako je primjenjivo.

Predujam je isključen, kao i traženje sredstava osiguranja plaćanja od strane odabranog ponuditelja.

## Kriterij za odabir ponude

**Kriterij za odabir ponude je ekonomski najpovoljnija ponuda pri čemu je određen ponder cijene koji će se rangirati - 100%.**

Ukoliko su dvije ili više valjanih ponuda jednako rangirane prema kriteriju za odabir ponude, naručitelj odabrat će ponudu koja je zaprimljena ranije.

## Jezik i pismo ponude

Ponuda se zajedno s pripadajućom dokumentacijom izrađuje na **hrvatskom jeziku i latiničnom pismu**.

Sva ostala dokumentacija koja se prilaže uz ponudu mora biti također na hrvatskom jeziku.

Iznimno, dio popratne dokumentacije može biti i na drugom jeziku, ali se u tom slučaju obavezno prilaže i prijevod ovlaštenog sudskog tumača za jezik s kojeg je prijevod izvršen.

## Rok valjanosti ponude

Rok valjanosti ponude mora biti najmanje **60 dana od dana isteka roka za dostavu ponuda.**

Ako istekne rok valjanosti ponude, javni naručitelj će od ponuditelja tražiti produženje roka valjanosti ponude i jamstva za ozbiljnost ponude sukladno tom produženom roku.

U svrhu dostave pisane izjave ponuditelja o produženju roka valjanosti ponude te dostave jamstva za ozbiljnost ponude sukladno produženom roku valjanosti ponude, naručitelj će ponuditelju dati primjereni rok.

## Zajednica ponuditelja

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Naručitelj ne zahtjeva od zajednice gospodarskih subjekata određeni pravni oblik u trenutku dostave ponude, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora.

Ponuda zajednice gospodarskih subjekata mora sadržavati podatke o svakom članu zajednice, kako je određeno obrascem EOJN RH, uz obveznu naznaku člana zajednice koji je ovlašten za komunikaciju s naručiteljem.

U zajedničkoj ponudi se prilaže ESPD obrazac za svakog člana zajednice ponuditelja i u njemu mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice. Naručitelj će neposredno plaćati svakom članu zajednice za onaj dio ugovora o javnoj nabavi koji je on izvršio, ako zajednica ne odredi drugačije.

## Podugovaratelji

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio)

2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

3. dostaviti ESPD obrazac za podugovaratelja.

Ako je gospodarski subjekt dio ugovora o javnoj nabavi dao u podugovor, podaci iz stavka 1. podtočaka 1. i 2. ove točke moraju biti navedeni u ugovoru o javnoj nabavi.

Naručitelj će neposredno platiti podugovaratelju za dio ugovora koji podugovaratelj izvrši stoga Ponuditelj mora svom računu odnosno situaciji obvezno priložiti račune odnosno situacije svojih podugovaratelja koje je prethodno potvrdio.

Podaci iz ESPD obrasca koji se odnose na podugovaratelja te navod o neposrednom plaćanju podugovaratelju obvezni su sastojci ugovora o javnoj nabavi.

## Datum, vrijeme i mjesto dostave ponuda i otvaranja ponuda

Ponude se dostavljaju u elektroničkom obliku dostavom ponuda u EOJN RH do isteka roka za dostavu ponuda.

**Rok za dostavu ponuda je \_\_\_. srpnja 2017. godine do 12:00 sati.**

**Javno otvaranje ponuda održati će se \_\_\_. srpnja 2017. godine s početkom u 12:00 sati u**

MINISTARSTVU GOSPODARSTVA, PODUZETNIŠTVA I OBRTA- RAVNATELJSTVO ZA ROBNE ZALIHE, Ulica grada Vukovara 78, 10000 Zagreb (dvorana za sastanke II. kat)

Javnom otvaranju ponuda mogu prisustvovati ovlašteni predstavnici ponuditelja i druge osobe.

Pravo aktivnog sudjelovanja imaju samo članovi stručnog povjerenstva naručitelja i ovlašteni predstavnici ponuditelja.

Ovlašteni predstavnici ponuditelja taj status dokazuju predajom punomoći ili preslike isprave o upisu u poslovni, sudski (trgovački), strukovni, obrtni ili drugi odgovarajući registar u slučaju kada otvaranju prisustvuje osoba koja je u toj ispravi navedena kao osoba ovlaštena za zastupanje ponuditelja.

Prilikom javnog otvaranja ponuda, naručitelj će voditi zapisnik koji će odmah biti stavljen na uvid, provjeru sadržaja i potpis prisutnim ovlaštenim predstavnicima ponuditelja nazočnima na javnom otvaranju, a ostalim ponuditeljima zapisnik se dostavlja na njihov pisani zahtjev, osim ako je zapisnik javno objavljen.

## Rok za donošenje odluke o odabiru

Rok za donošenje odluke o odabiru/poništenju je 60 dana od dana isteka roka za dostavu ponude.

Odluka o odabiru/poništenju postupka javne nabave biti će objavljena u EOJN RH pri čemu se dostava smatra obavljenom istekom dana javne objave.

## Tajnost podataka

Gospodarski subjekt smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda. Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

## Upotpunjavanje ili dostava nužnih informacija ili dokumentacije

Sukladno čl. 293. ZJN 2016, ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od pet dana.

Navedeno postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

## Naziv i adresa žalbenog tijela te podatak o roku za izjavljivanje

Žalba se izjavljuje Državnoj komisiji u pisanom obliku i dostavlja neposredno na adresu Koturaška cesta 43/IV, 10000 Zagreb, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Istodobno s dostavljanjem žalbe Državnoj komisiji, žalitelj je sukladno odredbi članka 405. stavak 3. ZJN 2016 obavezan primjerak žalbe dostaviti naručitelju u roku za žalbu, na dokaziv način (s pozivom na evidencijski broj iz Dokumentacije o nabavi na adresu naznačenu za dostavu ponuda u ovoj Dokumentaciji).

Kad je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji, odnosno naručitelju.

Žalba se izjavljuje u roku od 10 (deset) dana i to od dana:

1. objave poziva na nadmetanje, u odnosu na sadržaj poziva ili dokumentacije o nabavi

2. objave obavijesti o ispravku, u odnosu na sadržaj ispravka

3. objave izmjene dokumentacije o nabavi, u odnosu na sadržaj izmjene dokumentacije

4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda

5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave nema pravo na žalbu u kasnijoj fazi postupka za prethodnu fazu.

## Primjena propisa

Na pitanja koja se tiču pravila, uvjeta, načina i postupka nabave roba a koja nisu regulirana ovom Dokumentacijom o nabavi primjenjivat će se odredbe ZJN 2016, na odgovarajući način odredbe Uredbe o načinu izrade i postupanju sa dokumentacijom za nadmetanje (Narodne novine, broj 10/12), te ostalih podzakonskih propisa kojima je regulirano područje javnih nabava.

## Posebni i ostali uvjeti za izvršenje ugovora

Ugovor će biti sačinjen sukladno uvjetima iz ove Dokumentacije i ponude odabranog ponuditelja, a zaključit će se u roku od 30 dana od dana isteka roka mirovanja, odnosno izvršnosti odluke o odabiru.

Ugovorne strane izvršavaju ugovor o javnoj nabavi radova u skladu s uvjetima određenima u dokumentaciji o nabavi i odabranom ponudom.

Na odgovornost ugovornih strana za ispunjenje obveza iz ugovora o javnoj nabavi primjenjuju se odgovarajuće odredbe Zakona o obveznim odnosima („Narodne novine“, broj: 35/05., 41/08., 125/11. i 78/15.).

Ukoliko Izvođač prekorači ugovoreni rok za izvršenje radova, a prekoračenje nije uzrokovano okolnostima iz ugovora kada se rok za izvođenje radova utvrđen ugovorom iznimno može produljiti, Naručitelj ima pravo naplatiti od odabranog ponuditelja ugovorenu kaznu koja se određuje na način da se za svaki dan od dana prekoračenja ugovorenog roka, odnosno zakašnjenja obračuna iznos od 2 ‰ do najviše 5 % ugovorene vrijednosti radova.

Rok za izvođenje radova utvrđen može se iznimno produljiti u slučajevima:

* u kojima je radi bitno promijenjenih okolnosti, više sile ili neispunjenja obveza Naručitelja odabrani ponuditelj bio spriječen izvoditi radove, o kojim okolnostima je dužan pisanim putem zahtijevati produljenje roka završetka radova do prestanka okolnosti, a najkasnije 3 (tri) dana od nastanka okolnosti koje dovode do zakašnjenja,
* kada zbog nepovoljnih vremenskih prilika nije bilo moguće izvoditi pojedine vrste radova, rok izvedbe radova produljiti će se za odgovarajući broj dana, što se utvrđuje u građevinskom dnevniku a ovjerava po nadzornom inženjeru temeljem evidencije meteoroloških uvjeta tijekom izvođenja radova,
* kada Naručitelj izda nalog o privremenoj ili trajnoj obustavi radova.

Prethodno navedene okolnosti dokazuju se temeljem pisane dokumentacije sa gradilišta.

O produženju roka izvođenja radova sklapa se dodatak ugovoru koji mora biti u pisanom obliku.

U slučaju da tijekom izvršenja ugovora dođe do potrebe za izmjenom ugovora, Naručitelj zadržava pravo izmijeniti ugovor o javnoj nabavi tijekom njegova trajanja bez provođenja novog postupka javne nabave pod uvjetom da ukupna vrijednost svih izmjena osnovnog ugovora bez PDV-a ne smije biti veća od 15 % te da izmjena ne mijenja cjelokupnu prirodu ugovora.

Za stavke radova koje su navedene u troškovniku ponude, primijenit će se jedinične cijene iz ponudbenog troškovnika, a za stavke koje nisu navedene u troškovniku ponude, primijenit će se realne tržišne cijene potvrđene od strane nadzornog inženjera, uz detaljnu analizu cijene stavke, prethodno izrađenu od strane ponuditelja u kojoj moraju biti razvidne stavke troška materijala te troška ugradnje.

Izmijenjeni ili povećani radovi regulirati će se dodatkom ugovora uz prethodno pribavljenu suglasnost nadzornog inženjera i ovlaštenog predstavnika Naručitelja.

Sukladno članku 313. stavak 2. ZJN 2016 naručitelj je obvezan kontrolirati je li izvršenje ugovora o javnoj nabavi u skladu s uvjetima određenima u dokumentaciji o nabavi i odabranom ponudom.

Kontrolu izvršenja ugovora tijekom njegova trajanja vršit će ovlašteni predstavnik naručitelja.

Odabrani ponuditelj je obvezan tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava.

Na ugovor o javnoj nabavi radova primjenjuju se posebne uzance o građenju u dijelu u kojem nisu u suprotnosti sa načelima i odredbama Zakona o javnoj nabavi.

**PRILOG I. – IZJAVA O DOSTAVI JAMSTVA ZA POKRIĆE OSIGURANJA IZ DJELATNOSTI**

**I Z J A V A**

Kojom ja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, adresa i osobni identifikacijski broj)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­\_

kao osoba ovlaštena po zakonu za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB)

Izjavljujem da ćemo u slučaju da naša ponuda bude odabrana, u roku od 8 (osam) dana od dana sklapanja ugovora o javnoj nabavi radova na zamjeni pokrova skladišne hale S2, Škrljevo- Rijeka, evidencijski broj nabave 07/2017/E-MV, Naručitelju dostaviti važeću policu za pokriće osiguranja odgovornosti iz djelatnosti kako je zatraženo točkom 5.3.d.) Dokumentacije o nabavi, kao jamstvo osiguranja za pokriće iz djelatnosti, za cijelo vrijeme izvođenja radova odnosno do uredne primopredaje radova.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(potpis osobe ovlaštene po zakonu za zastupanje)*

M.P.

Datum: \_\_\_\_\_\_\_\_\_\_\_\_\_\_\_\_\_\_\_\_\_